Bunavestire București

Concert Colinde TBV
2025-12-15 18:30 - 20:00, 2025-12-15 20:30 - 22:00 (Europe/Helsinki) | Autentic Events Hall, Strada Avionului 9, București, Sector 1, 014332, Romania
„La început era Cuvântul, și Cuvântul era cu Dumnezeu, și Cuvântul era Dumnezeu.” (Ioan 1:1)

Acesta este versetul care ne conduce în acest an. Crăciunul nu începe în Betleem, ci în veșnicie. Înainte de orice lume, înainte de orice timp, Cuvântul era deja acolo: viu, puternic, Dumnezeu adevărat. Iar la împlinirea vremii, Lumina a intrat în lume ca să fie văzută, auzită și primită.

„Lumina Lumii” este seara în care vrem să redescoperim împreună această realitate. Nu doar prin cuvinte, ci prin închinare, muzică și mesaj. Peste o sută de coriști vor cânta împreună cu orchestra și band-ul, într-o slujire care ne va îndrepta privirea spre Hristos. Mesajul central al serii va fi adus de Luci Bălănescu, iar Adi Kovaci va sluji prin cântare alături de echipa de închinare TBV.

Tot ce se va întâmpla în această seară are un singur scop: să vedem mai clar Lumina care strălucește și astăzi, Lumina care nu poate fi biruită și nu poate fi ignorată.

15 decembrie 2025
Program 1: 18:30 – 20:00
Program 2: 20:30 – 22:00
Autentic Events Hall

Intrarea se face pe bază de bilet, iar locurile sunt sold out.

Mergem la colindat
2025-12-16 18:00 - 20:00, 2025-12-17 18:00 - 20:00, 2025-12-18 18:00 - 20:00, 2025-12-22 18:00 - 20:00 | Sector 1
Daca doresti sa participi la colindul din acest an, te rugam sa completezi formularul de mai jos pentru a ne putea organiza cat mai eficient si, totodata, sa te alaturi noului grup de WhatsApp: https://chat.whatsapp.com/GQd883rZpN21t0uh24Ta4u?mode=hqrt3
Ne dorim ca si anul acesta, cu ocazia colindului, sa sprijinim finalizarea constructiei de la Calderon46. Fondurile adunate vor fi directionate in acest scop.

Formular de inscriere:
https://docs.google.com/forms/d/e/1FAIpQLSfZYq9BXwbndiKchyM4W3XpG3-n3dbAUI3GpGr-80aDo42yLg/viewform?fbzx=-6570679205763489620

Crăciunul Seniorilor
2025-12-17 14:00 - 19:00 | Fundația Romania ProCulture, Str. Amilcar C. Săndulescu 11, București 060841, București, București, 060841, Romania
Dragi seniori, suntem din nou aproape de a ne întâlni și de a celebra Sărbătoarea Nașterii Domnului Iisus.
Am stabilit să facem acest lucru în data de 17 Decembrie, între orele 14-19. Locația este sediul Alege Viața AMILCAR C. SĂNDULESCU NR. 11, SECTOR 6, BUCUREȘTI.
Vom avea sarmale, salată Beouf, cozonaci și alte delicatesuri cu care vă invităm să participați de asemenea! Avem o mare surpriză muzicală pentru dumneavoastră și altele.
Dacă v-ați înregistrat deja vă mulțumim, dacă nu, o mai puteți face încă aici pe grup sau la sora Alexia Muscalu telefonic.
Puteți invita cunoscuți, nu există limită de persoane.
Domnul să binecuvânteze unitatea și dragostea Bisericii Bunavestire!

Seara de colinde
2025-12-19 19:00 - 21:00 | Autentic Events Hall, Strada Avionului 9, București, Sector 1, 014332, Romania
Departe de a fi o sărbătoare ușoară, marcată de bucurie efemeră, Crăciunul ne reamintește că Pruncul din iesle nu este un copil demn doar de mila și atenția noastră, ci este Dumnezeul demn de închinarea noastră, Domnul, „Eu sunt”.
Nu putem cuprinde în cuvinte măreția și gloria lui Dumnezeu. Din afara timpului și a spațiului, El a ales să intre în existența noastră limitată pentru a ne salva. Cel Îmbătrânit de Zile, care stăpânește peste timp, s-a supus timpului, a avut parte de o zi a nașterii ca și noi să ne putem naște din nou. Cel prin care toate s-au făcut a ales să fie Om. Dumnezeul măreț, etern, atotputernic este și bun, este Cel care ne dorește binele, creându-ne pentru Sine.
Iată puțin din Dumnezeul care se naște într-o iesle și pe care te chemăm să-l adorăm împreună prin cânt.
Te invităm nu la un concert, ci la o seară în care vocile noastre, ale celor din sală, se vor uni și se vor face auzite mai tare. Mai mult decât atât, te invităm să vii exact așa cum te găsește acest Crăciun, cu inima deschisă, convins fiind că Cel prin care toate s-au făcut te vede, te cunoaște și te așteaptă.
📅 Vineri, 19 decembrie 🕖 Ora 19:00 📍 Autentic Events Hall
INTRARE LIBERĂ

Slujba de duminică - programul 1
2025-12-21 09:30 - 11:00, 2025-12-28 09:30 - 11:00, 2026-01-11 09:30 - 11:00, 2026-01-18 09:30 - 11:00, 2026-01-25 09:30 - 11:00 | Autentic Events Hall, Strada Avionului 9, București, Sector 1, 014332, Romania
Biserica nu e un podium pentru cei care se cred mai buni, ci un refugiu pentru cei ce știu că au nevoie de Dumnezeu.
Suntem în orașul acesta, unde oamenii muncesc, iubesc, suferă, caută. Și vrem să fim prezenți.
Autentici. Disponibili. Cu dragoste sinceră.
Și cu Evanghelia în mâini.
📍 Duminică, 9:30 & 11:30
📌 Autentic Events Hall
Vino să cunoști o comunitate care slujește lumea cu har.
S-ar putea să descoperi că e loc și pentru tine. 🫶

Slujba de duminică - programul 2
2025-12-21 11:30 - 13:00, 2025-12-28 11:30 - 13:00, 2026-01-11 11:30 - 13:00, 2026-01-18 11:30 - 13:00, 2026-01-25 11:30 - 13:00 | Autentic Events Hall, Strada Avionului 9, București, Sector 1, 014332, Romania

Slujba specială de Crăciun
2025-12-25 11:00 - 13:00 | Autentic Events Hall, Strada Avionului 9, București, Sector 1, 014332, Romania
Crăciunul nu e despre lumini și agitație, ci despre o Naștere care a schimbat lumea pentru totdeauna. Într-o noapte obișnuită, Harul a pășit în istorie, venind aproape de noi prin Hristos, Lumina care nu se stinge.
Te invităm cu drag la Slujba de Crăciun a Bisericii, un timp în care ne oprim, privim spre iesle și redescoperim miracolul întrupării, acel moment în care Dumnezeu a ales să intre în fragilitatea omenească pentru a ne oferi mântuire, pace și speranță adevărată.
Ești binevenit, cu inima deschisă și cu familia alături. Crăciunul are sens doar în jurul lui Hristos, iar harul Lui e pentru toți.
📍 Duminică, 11:00
📌 Autentic Events Hall

Slujba de duminică - un singur program
2026-01-04 10:00 - 12:00 | Autentic Events Hall, Strada Avionului 9, București, Sector 1, 014332, Romania
Biserica nu e un podium pentru cei care se cred mai buni, ci un refugiu pentru cei ce știu că au nevoie de Dumnezeu.
Suntem în orașul acesta, unde oamenii muncesc, iubesc, suferă, caută. Și vrem să fim prezenți.
Autentici. Disponibili. Cu dragoste sinceră.
Și cu Evanghelia în mâini.
📍 Duminică, 10:00
📌 Autentic Events Hall
Vino să cunoști o comunitate care slujește lumea cu har.
S-ar putea să descoperi că e loc și pentru tine. 🫶

Lideri
2026-01-10 09:30 - 12:00 | Sector 1
Liderii se întâlnesc regulat pentru a discuta întrebările care apar din studiul biblic și pentru a împărtăși din experiențele lor de grup. Fiecare întâlnire devine un spațiu sigur unde învățăm unii de la alții, ne încurajăm și creștem împreună în înțelegerea Scripturii și în slujirea oamenilor.
În acest timp de părtășie, liderii aduc în discuție provocările reale cu care se confruntă în grupurile lor. Prin dialog și rugăciune, se caută împreună răspunsuri și soluții înțelepte, ancorate în adevărul Cuvântului.
Scopul acestor întâlniri nu este doar schimbul de informații. Este locul unde experiențele se transformă în învățare, întrebările devin prilej de creștere, iar comunitatea liderilor devine o rețea de sprijin autentic și maturizare spirituală.

ABV
2026-01-10 13:00 - 15:00, 2026-01-17 13:00 - 15:00, 2026-01-24 13:00 - 15:00 | Autentic Events Hall, Strada Avionului 9, București, Sector 1, 014332, Romania
E locul unde credința întâlnește autenticitatea.
Aici găsești o gașcă pe bune, oameni care te ajută să rămâi tu, dar și să crești, să trăiești curat și cu sens, chiar și când lumea merge în direcția opusă.
E despre prieteni adevărați, conversații care contează și o credință care poate muta munții.

TBV
2026-01-12 19:00 - 21:00, 2026-01-19 19:00 - 21:00 | Autentic Events Hall, Strada Avionului 9, București, Sector 1, 014332, Romania
Aici se întâlnesc chemarea, adevărul și generația care vine.TBV nu e doar o întâlnire, ci un loc unde Evanghelia este proclamată cu pasiune, claritate și curaj. Aici, tinerii aud vestea bună în forma ei nediluată, așa cum au nevoie să o audă.
Este un spațiu care leagă inimile tinerilor de biserici sănătoase – nu un eveniment izolat, ci o punte spre Trupul viu al lui Hristos.Un loc unde întrebările reale primesc răspunsuri biblice, profunde și actuale.Un context cald și autentic, unde oricine poate veni, unde nimeni nu e exclus, și unde prietenii pot fi aduși să audă adevărul care schimbă vieți.
TBV nu urmează modele emergente, carismatice sau legaliste. Este o lucrare modelată de Evanghelie – onestă, curată, centrată pe Hristos și pe transformarea vieților prin Cuvânt.
Într-o lume care-și pierde reperele, TBV rămâne un loc unde tinerii Îl pot întâlni pe Dumnezeu cu mintea limpede și inima trează.

MomCo
2026-01-17 10:00 - 13:00 | Commons Unirii, Strada Halelor 5, București, București, 030167, Romania
MomCo e locul acela unde mamele respiră un pic, râd împreună, povestesc sincer și descoperă că nu sunt singure. Aici nu e vorba de perfecțiune, ci de mame care cresc împreună, în credință și în har. Uneori cu cearcăne, alteori cu bucurie, mereu cu speranță. Fie că ești în mijlocul nopților albe cu un bebeluș, fie că ai trecut de mult de perioada scutecelor și îți privești copiii cu nostalgie, la MomCo e loc pentru tine. E un spațiu unde poți să fii tu, cu întrebările, cu zâmbetele, cu tot ce trăiești.
Ne vedem o dată pe lună, sâmbăta, de la ora 10:00, la Commons Unirii. Noi pregătim cafeaua, tu vino cu inima deschisă. Restul vine de la sine.

Pași în credință
2026-01-18 11:30 - 13:00, 2026-01-25 11:30 - 13:00 | Autentic Events Hall, Strada Avionului 9, București, Sector 1, 014332, Romania
Dacă faci primii pași în credință și îți dorești să crești, să înțelegi mai bine cine este Dumnezeu și cum arată o viață trăită cu El, acest grup este pentru tine.
Timp de 3 săptămâni vom parcurge împreună epistola 1 Ioan, un text simplu, profund și extrem de practic, despre dragoste, adevăr, lumină și siguranța mântuirii. Vom citi, vom pune întrebări, vom discuta deschis și vom învăța cum să trăim credința zi de zi.
📅 Perioada: 10.01 – 01.02
Înscrieri la: https://chat.whatsapp.com/JLpXxvOWPibF7P9ZwFe9rf

Suferința în familie
2026-01-24 09:30 - 13:30 | Autentic Events Hall, Strada Avionului 9, București, Sector 1, 014332, Romania
